Diari Oficial de la Generalitat Valenciana


Sumari del DOGV 8557, del 28-05-2019 (2019/5407)

ACORD de 24 de maig de 2019, del Consell, de declaració de l'ocupació urgent dels béns i drets per a l'execució del projecte de Condicionament d'interseccions en la carretera CV-415, en PK 16+630, 17+700 i 18+890. Turís (B-258).
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8557

Data del DOGV
:   28-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5407


Data del document
:   24-05-2019

Organisme emissor
:   Presidència de la Generalitat

Tipus de document
:   Acord

ACORD de 24 de maig de 2019, del Consell, de declaració de l'ocupació urgent dels béns i drets per a l'execució del projecte de Condicionament d'interseccions en la carretera CV-415, en PK 16+630, 17+700 i 18+890. Turís (B-258). [2019/5407]  
Antecedents de fet  
Primer. Mitjançant Decret de la Presidència de la Diputació de València núm. 5020, de 23 de juny de 2016, es va prendre en consideració el projecte de Condicionament d'interseccions en la carretera CV-415 en PK 16+630, 17+700 i 18+890. Turís (València) (B-258). L'esmentat projecte va ser sotmès al tràmit d'informació pública en el Butlletí Oficial de la Província núm. 127, de 4 de juliol de 2016, sense que es presentara cap al·legació i per Decret de Presidència de la Diputació de València núm. 9173, de 27 d'octubre de 2017, es va aprovar definitivament l'esmentat projecte.  
Segon. Es va formalitzar l'acta de replantejament del projecte, on consta la viabilitat del projecte en els terrenys a expropiar.  
Tercer. La relació concreta i individualitzada dels béns i drets objecte d'expropiació es va aprovar inicialment mitjançant Decret 8457, de 25 de setembre de 2018, del diputat delegat de l'Àrea de Carreteres i Infraestructures de la Diputació de València, i va ser sotmesa a informació pública durant el termini reglamentari a través d'un anunci publicat en el Butlletí Oficial de la Província núm. 194, de 5 d'octubre de 2018, en el Boletín Oficial del Estado núm. 240, de 4 d'octubre de 2018, en els diaris Levante i Las Provincias de data 18 d'octubre de 2018, i en el tauler d'anuncis de l'Ajuntament de Turís. Així mateix es va dur a terme la notificació individualitzada a totes les persones interessades, en compliment del que estableixen els articles 18 a 21 de la Llei d'expropiació forçosa, els articles 17 i 18 del seu Reglament i l'article 83 de la Llei 39/2015, d'1 d'octubre, del procediment administratiu comú de les administracions públiques.  
Al llarg del tràmit d'exposició pública s'han presentat al·legacions per part de diverses persones interessades, propietàries de les parcel·les núm. d'ordre 1, 25, 26, 30, 42, 67, 68, 77 i 2008, resoltes pels decrets del diputat delegat de l'Àrea de Carreteres i Infraestructures núm. 11711 de 30 de novembre de 2018, núm. 12635 de 21 de desembre de 2018, núm. 12428 de 21 de desembre de 2018, núm. 118 de 7 de gener de 2019, núm. 384 d'11 de gener de 2019, núm. 11441 de 30 de novembre de 2018, núm. 11872 de 30 de novembre de 2018, núm. 11421 i 12190 de 30 de novembre de 2018 i 21 de desembre de 2018 i núm. 119 de 7 de gener de 2019, respectivament.  
Així mateix pels decrets del diputat de l'Àrea de Carreteres i Infraestructures núm. 2684 i 2683 de 15 de febrer de 2019, s'ha procedit a l'actualització de les persones propietàries de les parcel·les núm. d'ordre 36-41 i 86, de conformitat amb les informacions proporcionades per l'Ajuntament de Turís. També pels decrets núm. 2629, 2630 i 2631 de 12 de febrer de 2019 s'han desafectat de l'expedient expropiatori determinades parcel·les per la seua condició de domini públic.  
  
Quart. Mitjançant Decret núm. 3051, d'1 de març de 2019, del diputat delegat de l'Àrea de Carreteres i Infraestructures de la Diputació de València, es va resoldre l'aprovació definitiva de la relació dels béns i drets afectats per l'expropiació forçosa per a l'execució del projecte d'obres esmentat.  
Cinqué. La sol·licitud d'ocupació urgent dels béns i drets afectats per l'expropiació es va formular en el Decret 8457, de 25 de setembre de 2018, del diputat delegat de l'Àrea de Carreteres i Infraestructures de la Diputació de València, fonamentada en els motius de seguretat viària, que es reprodueixen a continuació:  
«L'objecte del projecte és la millora del funcionament i de la seguretat viària del tram de la carretera CV-415, comprés entre els seus PK 16+200 i 20+400, en el terme municipal de Turís. Actualment aquest tram presenta una problemàtica derivada d'un entorn on abunden habitatges de segona residència, que afavoreix l'increment del trànsit el cap de setmana, i és un itinerari freqüentat per grups de ciclistes, inclús en dies laborables. La carretera disposa d'un gran nombre d'accessos directes de característiques molt heterogènies, amb condicions de difícil visibilitat. Es tracta principalment d'interseccions amb camins agrícoles, accessos a nuclis urbanitzats i propietats privades, que generen un flux de trànsit més intens en períodes festius i vacacionals. En particular, existeixen dues interseccions directes a la urbanització Canyapar, i una altra a la urbanització Les Blasques que es troben sense canalitzar, sense tascons de canvi de velocitat, mancades de carril central d'incorporació, i no sempre situades en punts amb bona visibilitat o amb els pendents adequats que provoquen constants situacions de perill, sobretot en els girs a l'esquerra. La secció de la carretera és insuficient, actualment té una secció transversal amb una plataforma de 5,50 metres d'ample, aproximadament, escassa i inadequada al trànsit que suporta, manca de vorals, per la qual cosa resulta una infraestructura amb problemes de funcionalitat. Així mateix, presenta un traçat amb corbes de radi reduït, i cal destacar que, entre les principals interseccions d'accés a les urbanitzacions, totes elles sense ordenar en l'actualitat, se situen diverses corbes de radi reduït, a les quals s'uneix una doble corba bastant perillosa en el PK 20+000 que suposa un punt de concentració d'accidents. Les actuacions previstes pel projecte esmentat consisteixen en l'ampliació de la plataforma de la carretera; la millora del traçat en planta i alçat i l'ordenació de les interseccions principals que redundarà en un gran augment de la seguretat viària de la carretera.»  
  
Sisé. En l'expedient administratiu consta, a més, la retenció de crèdit d'acord amb el que estableix l'article 52 de la Llei d'expropiació forçosa.  
  
Fonaments de dret  
I. La Diputació de València té capacitat jurídica per a acordar l'expropiació dels béns afectats a un fi d'utilitat pública o interés social, d'acord amb l'article 2.1 de la Llei d'expropiació forçosa, en relació amb l'article 4 de la Llei 7/1985, de 2 d'abril, reguladora de les bases de règim local.  
II. L'article 94 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril, disposa que «les obres compreses en els plans d'obres i serveis locals, inclosos els plans provincials de cooperació, comportaran la declaració d'utilitat pública i la necessitat d'ocupació dels terrenys i edificis en aquests compresos als efectes de la seua expropiació forçosa».  
  
En aquest mateix sentit, d'acord amb l'article 17 de la Llei d'expropiació forçosa, quan el projecte d'obres i serveis comprenga la descripció material detallada dels béns i drets que siguen estrictament necessaris per al fi de l'expropiació, la necessitat d'ocupació s'entendrà implícita en l'aprovació del projecte.  
III. L'article 52 de la Llei d'expropiació forçosa i concordants del seu Reglament preveuen la possibilitat de declarar, excepcionalment, l'ocupació urgent dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi estableixen.  
IV. La declaració d'ocupació urgent, que segons l'article 56 del Reglament d'expropiació forçosa ha d'estar degudament motivada, està justificada en l'antecedent de fet cinqué.  
V. La competència per a formular l'esmentada declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, de la Generalitat, del Consell.  
VI. L'acord en què es declare l'ocupació urgent dels béns afectats s'haurà de publicar en el Diari Oficial de la Generalitat Valenciana, als efectes de l'article 56.2 del Reglament d'expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant, al·legacions només als efectes d'esmenar els possibles errors que s'hagen pogut produir en fer la relació dels béns afectats per la urgent ocupació.  
En aquest expedient s'han complit totes les prescripcions legals contingudes en les disposicions abans esmentades i el procediment s'ha tramitat d'acord amb la legislació vigent en la matèria.  
Per tot això, i d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, de la Generalitat del Consell, i a proposta del president de la Generalitat, d'acord amb les competències que té en matèria d'Administració local, segons disposa l'article 1 del Decret 151/2015, de 18 de setembre, del Consell, pel qual aprova el Reglament orgànic i funcional de la Presidència de la Generalitat, el Consell, prèvia deliberació, en la reunió de 24 de maig de 2019,  
  
  
  
ACORDA  
  
Declarar l'ocupació urgent dels béns i drets que a continuació s'indiquen, afectats per l'expedient expropiatori instruït per la Diputació de València, per a l'execució del projecte de Condicionament d'interseccions en la carretera CV-415 en PK 16+630, 17+700 i 18+890. Turís (València) (B-258).  
Contra aquest acord, que posa fi a la via administrativa, les persones interessades, per ser titulars de béns i drets en el procediment d'expropiació forçosa, podran interposar els recursos següents:  
1. Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
En el cas de l'Administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar-se recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque l'acord, tenint en compte que això no incideix en l'executivitat d'aquest, ni interromp els terminis amb vista a la seua fermesa, per no ser substitutiu del règim de recursos en via administrativa.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 24 de maig de 2019  
  
La secretària del Consell,  
MÓNICA OLTRA JARQUE